Diari Oficial de la Generalitat Valenciana


Sumari del DOGV 3952, del 05-03-2001 (2001/1856)

Informació pública de l'Assemblea General ordinària.
----------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1856


Organisme emissor
:   Caixa d'Estalvis i Préstecs de Carlet

Tipus de document
:   Anunci

Informació pública de l'Assemblea General ordinària. [2001/Q1856]
  
De conformitat amb el que s'estableix en els estatuts d'aquesta entitat, el Consell d'Administració, en la sessió del dia 21 de febrer de 2001, ha acordat convocar els consellers generals a l'Assemblea General ordinària de la Caixa d'Estalvis i Préstecs de Carlet, que es farà a la sala d'actes del Conservatori de Música Perfecto García Chornet, de Carlet, situat a l'avinguda de la Caixa d'Estalvis, 3, el dia 6 d'abril de 2001, a les 20.00 hores en primera convocatòria, i si no hi ha quòrum d'assistència suficient, tindrà lloc en segona convocatòria, al mateix lloc i a la mateixa hora a l'endemà, amb el mateix ordre del dia.
  
1. Relació d'assistents per a la determinació del quòrum i subsegüent constitució vàlida de l'assemblea.
  
2. Informe del president.
  
3. Informe de la Comissió de Control sobre la gestió econòmica i financera de l'entitat, corresponent al segon semestre de l'exercici 2000.
  
4. Aprovació, si s'escau, de la gestió del Consell d'Administració corresponent a l'exercici 2000:
  
a) Comptes anuals (memòria, balanç de situació i compte de pèrdues i guanys).
  
b) Informe de gestió.
  
c) Informe d'auditoria externa.
  
5. Proposta d'aplicació dels resultats del compte de pèrdues i guanys del 2000.
  
6. Propostes del Consell d'Administració sobre obres socials.
  
a) Aprovació, si s'escau, de la gestió, administració i liquidació de l'obra social en el 2000.
  
b) Aprovació, si s'escau, dels pressupostos per al 2001.
  
c) Autorització al Consell d'Administració perquè, en l'execució del pressupost del 2001, puga redistribuir partides amb motius de canvis en la valoració.
  
7. Nomenament o, si escau, ratificació dels auditors de comptes per a l'exercici 2001.
  
8. Proposta de fusió per absorció de la Caixa d'Estalvis i Préstecs de Carlet, domiciliada a Carlet, avinguda de la Caixa d'Estalvis, 1, inscrita al Registre Mercantil de València, tom 1.489, llibre 1.501, de la Secció General del Llibre de Societats, foli 1, full número V-20646, inscripció 1.ª, amb la Caixa d'Estalvis de València, Castelló i Alacant, Bancaixa, amb domicili social a Castelló de la Plana, carrer de Cavallers, número 2, inscrita al Registre Mercantil de Castelló, tom 532, foli 1, llibre 99, de la Secció General, full CS-2749, inscripció 1.ª
  
No hi haurà avantatges per als administradors d'ambdues caixes.
  
Els efectes comptables de la fusió es retrotrauran l'1 de gener de 2001 i s'aplicarà el règim fiscal establit al títol VIII, capítol VIII, de la Llei 43/1995, de 27 de desembre, de l'Impost de Societats.
  
8.1 Projecte de fusió.
  
8.2 Delegacions per al desenvolupament dels tràmits de fusió.
  
8.3 Proposta de fundació.
  
9. Acta de la sessió: designació de dos interventors perquè, juntament amb el president, aproven l'acta.
  
10. Precs i preguntes.
  
La documentació relativa als assumptes que s'han de tractar es troba a disposició dels consellers generals a les dependències de la Secretaria General, situada a Carlet, avinguda de la Caixa d'Estalvis, 1.
  
En particular, es fa constar que estan a disposició els comptes anuals, amb l'informe de gestió i el d'auditoria externa. Els consellers generales poden consultar aquesta documentació a la pròpia seu central de la caixa o demanar-ne l'entrega o l'enviament gratuït.
  
Així mateix, es fa públic el dret que, en relació amb els articles 240.2 i 238 de la vigent Llei de Societats Anònimes, assisteix els consellers generals i titulars d'obligacions per a la revisió i obtenció de la documentació que fa referència al procés de fusió.
  
Carlet, 21 de febrer de 2001.- El president: José Cortés Lacal.